En “Google bombe” – eller “Google bomb” er et udtryk, for en særlig aggressiv og meget snæver keyword fokuseret, form for linkbuilding af andres website – typisk på noget de slet ikke ønsker at ranke på.
Der findes mange underholdende eksempler på denne teknik – herunder Danmarks tidligere statsminister, der længe rankede i toppen af Google på ”hulemand” eller den engelske kollega Tony Blair, der længe rankede på ”liar” (løgner) i Google i England.
Mest kendt er dog nok eksemplet med den tidligere præsident for USA George W. Bush, der længe rankede helt i top på Google med ”miserable failure”, som en henvisning til hans krigeriske udenrigspolitik.
Ingen af disse personer havde naturligvis ønske om at ranke på disse keywords, men fordi en masse mennesker linkede til dem med disse ord, endte de alligevel med det. Det kaldes en Google Bombe.